da id da fr pl fr de en sv fr fr fr de en da fr de da da da da es en da da da en fr en da da de da da nn nn da da da en da da en da da da da da da en da da da da da en sv da da da ro da it da da da en da es da da da en da fr da en da en en da cs da da nl cs en fr da en da da ru ro de en it sv sv da sv da en en en en da da en
Mærk Outdoor | Eventyrlig SUP & SAUNA event | Lolland-Falster
Safari ture – Kano, Kajak & SUP
Tag på eventyr og oplev Lolland-Falsters smukkeste natur – mærk at du lever med kyst og vand, sauna og strand!
Kategorier: Mindfulness, Natur, Outdoor, Sauna, SUP, Vandsport, Wellness
SUP & SAUNA SAFARI TIL DIG, DER ELSKER SMUKKE NATUROPLEVELSER
Inviter kæresten, vennerne eller familien på en aktiv og helt unik tur-oplevelse i de kølige måneder. Du bydes på Sydhavsøernes smukkeste naturoplevelser præget af bjergtagende udsigter, unikke herregårdslandskaber samt Danmarks mest ørige søer. Der er et rigt dyre- og planteliv, hvor du kan være heldig at spotte en nysgerrig sæl eller landets største rovfugl, havørnen. Glæd dig til et par timer i godt selskab på vandet og i saunaen præget af afslappet samvær. Du mærker naturen helt ind under huden. Ønsker du blot at leje udstyr til SUP mm., er du velkommen her!
SÅDAN FORLØBER EN SUP & SAUNA SAFARI
Du får udleveret SUP board og udstyr ved det aftalte pick-up sted. Turen startes med en lille introduktion til brug og håndtering af SUP board, udstyr, sikkerhed samt vand og vejrforhold. Derpå går vi i samlet flok ned på stranden, hvorfra safarien starter og slutter. Du får tid til at afprøve boardet og dens muligheder inden afgang. Når du føler dig klar, går turen ud på vandet langs kysten med vores turleder. Ovenpå en aktiv session med SUP er det tid til afslapning og outdoor wellness i den varme sauna.
MÅSKE MERE END DU DRØMTE OM?
En SUP & SAUNA SAFARI foregår i naturskønne omgivelser fra Lolland-Falsters bedste spots. Ved Naturpark Maribosøerne, omkranset af marker, eng-, mose- og skovarealer, hvor du tages på eventyr til øerne Hestø, Fruerø og Præstø. Ved Hesnæs, et lille autentisk fiskerleje på Falsters østkyst omgivet af højtliggende bøgeskove helt ud til de skrånende klinter. I Guldborgsund på opdagelse rundt om Flatø og ud til Kalvø, hvor der hvert år sejles forårskåde køer ud på øen under stort ståhej. Ved Danmarks sydligste punkt langs Gedser Odde, hvor Østersøbølgerne æder grådigt af lerklinten.
Du får en ægte og sanselig oplevelse, hvor du mærker naturen helt tæt på. En tur på vandet og i saunaen kan skærpe dine sanser og give ro. Du kan dvæle ved indtrykkene fra turen på vandet, zoome ud og slappe af. Mærke pulsen falde til ro. Mærke dig selv. Mærke verden… Et par aktive timer sammen med kæreste, venner eller familie kan styrke fællesskabet på jeres tur. Hos os tilbydes du gode faciliteter, det bedste udstyr og sikkerhed i top. Vi vil inspirere dig til at se på verden med nye øjne. Din oplevelse betyder meget for os, og vi vil sætte stor pris på din feedback efter dit besøg.
Mærk at du lever  – det gør vi!
TRYGGE RAMMER GIVER DEN BEDSTE OPLEVELSE
Din SUP & SAUNA SAFARI foregår som udgangspunkt i områderne nær Ny Kirstineberg Gods B&B, Guldborg Camping eller Maribo Kajakklub, men afholdes også på andre spots afhængigt af vejrforholdene. Din SUP & SAUNA SAFARI foregår under trygge og sikre rammer, hvor der tages hensyn til vejrforhold samt din og de andre deltageres formåen på et SUP board. Turen afvikles i rolige farvande, hvor lavvandsområder og beskyttet havvand giver optimale forhold for ture og begynderkurser.
HVOR, HVORNÅR & HVORDAN
Sted: Naturpark Maribosøerne/Guldborgsund/Østersøen | Tid: 8.30 – 12.30 | Medbring: Håndklæde, badetøj/sandaler | Priser: 799,- pr. person | Inkluderer: Instruktion med certificeret instruktør og turleder / SUP board og udstyr / Våddragt, neoprenstøvler, handsker, hætte og svømmevest / Hyggelig sauna / Forfriskning.
SÅDAN GØR VI HOS OS…
Din SUP & SAUNA SAFARI planlægges i forhold til vind og vejr og kan flyttes til et andet spot, hvis vejret kræver det. Koordinering af tur og lokalitet kan derfor forekomme indtil dagen før, senest 12 timer inden tur start.
OBS! Booking lukker 12 timer før turen starter. Ved indtjekning får du udleveret SUP board og relevant udstyr. Turen gennemføres ved et deltagerantal på minimum 6 deltagere – fra 10 år. Deltagelse i SUP aktiviteter er på eget ansvar. Alle ulykker dækkes af egen forsikring.
Ydelser, som er vejrafhængige, kan blive aflyst af arrangøren med kort varsel. Det er til hver en tid arrangøren, der afgør, hvorvidt vejret er passende til den bookede aktivitet. Ved aflysning eller ombooking fra arrangørens side har du som kunde altid mulighed for at blive ombooket eller refunderet uden beregning – uanset varslingstidspunktet. Vi aflyser kun aktiviteter, hvor forhold forhindrer gennemførsel af aktiviteter på en sikkerhedsmæssig forsvarlig måde. Du er altid sikret en god og tryg oplevelse hos os!
Tilføj en anmeldelse af varen Annuller svar
Din bedømmelse * Bedøm ... Perfekt God Middelmådig Ikke så dårlig Very Poor
Gem mit navn, mail og websted i denne browser til næste gang jeg kommenterer.
Kontakt os for info
Kontakt os for info
‘Danmark Padler 2022’ – Kom og prøv SUP gratis
Brunch, SUP & SaunaDKK949
Kajak, SUP & MTB
Her finder du os
Mærk Outdoor – sommer
Mærk Outdoor – vinter
Telefon: +45 2334 3555
© 2022 Mærk. All rights reserved
Vi passer på dine data
Hjemmesiden anvender cookies og indsamler persondata om IP, ID og din browser til statistik og marketingformål. Oplysninger videregives til vores samarbejdspartnere, der opbevarer og/eller tilgår oplysninger på din enhed med henblik på at vise tilpassede annoncer og annoncemåling, tilpasset indhold, indholdsmåling, målgruppeindsigter og produktudvikling.
Hjemmesiden anvender cookies og indsamler persondata om IP, ID og din browser til statistik og marketingformål. Oplysninger videregives til vores samarbejdspartnere, der opbevarer og/eller tilgår oplysninger på din enhed med henblik på at vise tilpassede annoncer og annoncemåling, tilpasset indhold, indholdsmåling, målgruppeindsigter og produktudvikling.
Du kan læse mere på vores side Privatlivspolitik.